Lidt før søndag middag bragede en bil gennem et parkeringshus’ mur og faldt fire meter ned. De tre passagerer i bilen – to mænd og en kvinde – er nu alle sigtet for brugstyveri, oplyser Nordjyllands Politi på Twitter. Føreren af bilen er 19 år, mens den kvindelige og mandlige passager begge er 18 år. Ingen alvorligt tilskadekomne I forbindelse med uheldet på parkeringshusets tag blev føreren kørt til Hjørring Sygehus, hvor han blev tjekket for skader. De alle tre er dog sluppet med knubs, men står nu med en langt større hovedpine. Det viser sig nemlig, at bilen, som er en Citroën C4, er stjålet. Derfor har man bragt de to passagerer på politigården i Aalborg, mens Nordjyllands Politi er i gang med at tale med føreren, som stadig er indlagt på sygehuset i Hjørring.

Opsummering:
Bilen, som smadrede gennem parkeringshusets mur i Hjørring, viser sig at være stjålet.